दीप आराधना से जगमगाया शहर का अय्यपा मंदिर
41 दिवसीय मंडल पूजा की पूर्णाहुति
भास्करसंवाददाता | भीलवाड़ा
सुभाषनगरस्थित अय्यपा मंदिर में 41 दिवसीय मंडल पूजा की पूर्णाहुति रविवार को हुई। मंदिर में 17 नवंबर से प्रतिदिन विशेष पूजा-अर्चना के बाद भजन-कीर्तन अन्नदानम् आयोजित किया गया। रविवार अलसुबह शंख ध्वनि के साथ मंदिर पट खोले गए। भगवान अय्यपा का घी से अभिषेक किया गया। अष्टद्रव्य गणपति होम का हुआ। इसके बाद मंदिर में भागवत पारायण किया गया। मंदिर को फूलों से दक्षिण भारतीय शैली में सजाया गया। संध्या के समय भगवान का चंदन से शृंगार नयनाभिराम था। अय्यपा सेवा समिति के अध्यक्ष मोहनदास ने बताया कि संध्या के समय दीपाराधना आतिशबाजी के साथ आराधकों ने भजन-कीर्तन कर अन्न प्रसाद ग्रहण किया।
भीलवाड़ा. सुभाषनगरस्थित अय्यपा मंदिर में मंडल पूजा की पूर्णाहुति पर जलाए गए दीपक।
bho_Deva awa_Deva bho_Deva hin_Deva bho_Deva